Golmud

Golmud, laŭ simpligita ĉina skribo 格尔木, laŭ tradicia ĉina skribo 格爾木, laŭ mongola skribo ᠭᠤᠤᠯᠮᠤᠳ, pinjine Gé'ěrmù, laŭ poŝto Golmot estas distriktonivela urbego en la provinco Ĉinghajo en Ĉina Popola Respubliko. La loknomo signifas: riveroj. Loĝantaro Sur tiu administra areo vivas 221 863 laŭ censo de 2020. Plimulto de la loĝantoj (90%) estas urba loĝantaro. Geografio La administra surfaco estas 119 165 km², tiel ĝi estas nomata plej granda urbo de la mondo. La urba centro kuŝas en ĉirkaŭ 72 km². La areo situas izolite en alto de ĉirkaŭ 2.800 m en centra, suda parto de dezerta baseno Tsaidam inter la Montaro Kunlun kaj sala lago Qarhan. Ĉirkaŭ la urbocentro troviĝas ĉirkaŭ 20 diversgrandaj salaj lagoj. La sekvaj grandaj urboj estas Lasao (1.165 km), Ŝjinino (781 km) kaj Dunhuang (524 km). Ĉefurbo Pekino troviĝas 1915, Ŝanhajo 2511 km aere laŭ [1]. Historio En la antikvaj tempoj ĝi estis nomada areo. En 1949 la Komunista Partio transprenis la kontrolon. Urbo Golmud estis establita la 14-an de junio 1980. Ekonomio Golmud estas plej grava liveranto de kalio-magneziosaloj en Ĉinio. Krom tio ekzistas tie nafto- kaj tergas-troviĝejoj. Trafiko La urbego situas ĉe la Ĉinghaj-Tibeta fervojo, kiu longas 1.956 km kaj komenciĝas en Ŝjinino kaj finiĝas en Lhasa. La etapo Golmud-Lhasa longas 1.142 km. Golmud havas flughavenon kaj plurajn stacidomojn. Klimato Hajdun havas malvarman aridan klimaton laŭ klimata klasifiko de Köppen: BWk kun longaj, malvarmaj vintroj kaj varmaj someroj. Jare pluvas laŭ la alteco inter 31-47 mm, iomete somere pli ofte. La averaĝaj neĝtagoj jare estas inter 11-16. La areo ricevas iomete pli,ol 3 mil horojn da sunbrilo ĉiujare. Ĝemelurboj Bharatpur (Nepala urbo) en Nepalo Dobriĉ en Bulgario en:Kiryat Malakhi en Israelo Fontoj WikiTrans